騷詞  其一
作者：釋善珍
朝代：宋

paragraphs: 獲印兮汾陽，結茆兮湘之崗。
湘之岳兮帝宮謁帝，帝不敢驕兮奔魑魅而走蜚龍。
余行兮余意，一笑兮足驚一世。
人不知兮謂余立異，豈人見兮勝帝。
調古兮湘童，大道兮壺之中。
白璧蒼蠅兮何污，噤不敢陳兮君怒。
蒼蒼上兮皇皇下，樂莫樂兮郴之土。
藐郴城兮楚涯，身非余兮辱余奚爲。
策空鳴兮余去，人曰吾能料生不能料死。
生可玩兮不可留，宛故廬兮風翛翛。